Държавен вестник, бр. 54, 2021 г., стр. 38

СТР.  38	
Д Ъ Р Ж А В Е Н  В Е С Т Н И К 	
БРОЙ  54
(3) За обстоятелствата по ал. 1 и 2 ИАМА 
информира Европейската комисия, ИМО и 
държавата, с която е сключено споразумението.
Чл. 115. (1) Република България може да 
сключи споразумение с друга държава – член­
ка на Европейския съюз, или с друга страна по 
Конвенцията STCW за взаимно прилагане на 
разпоредбите на Конвенцията STCW относно 
крайбрежното плаване. В споразумението се 
посочват подробностите относно съответните 
зони за крайбрежно плаване.
(2) Република България може да прекрати 
сключено споразумение по ал. 1, когато се 
установи нарушаване на условията в спора­
зумението, включително и ако не се спазват 
принципите, уреждащи крайбрежното плава­
не, посочени в раздел А-I/3 от Кодекса STCW.
Чл. 116. (1) На морско лице, притежаващо 
свидетелство за правоспособност за крайбреж­
но плаване, издадено от администрацията на 
държава – членка на Европейския съюз, или от 
страна по Конвенцията STCW за определените 
є граници на крайбрежно плаване, ИАМА 
издава потвърждение на свидетелството, ко­
гато лицето ще работи на кораб в крайбрежно 
плаване, при условие че между Република 
България и съответната държава – издател на 
свидетелството, има сключено споразумение 
по чл. 115, ал. 1 и след като:
1. лицето подаде заявление, към което се 
прилага свидетелството за правоспособност 
и потвърждение на същото, валидно свиде­
телство за здравословна годност, документ за 
самоличност и за платена такса;
2. администрацията, издала свидетелство­
то и потвърждението му, удостовери тяхната 
автентичност.
(2) Срокът на валидност на издаденото 
потвърждение по ал. 1 не може да бъде по-
дълъг от срока на валидност на свидетелството 
за правоспособност или потвърждението на 
свидетелството.
(3) В случаите по чл. 115, ал. 2 издадените 
от ИАМА преди прекратяване на споразуме­
нието потвърждения на свидетелства остават 
валидни до изтичане на посочения в тях срок 
на валидност. Такива потвърждения не може 
да бъдат преиздавани и срокът им на валид­
ност не може да се удължава.
Раздел II
Признаване на свидетелства за работа по 
вътрешни водни пътища
Чл. 117. (1) Свидетелства за квалификация 
на Европейския съюз, служебни книжки или 
корабни дневници, издадени в съответствие 
с изискванията на настоящата наредба, или 
от компетентен орган на държава – членка 
на Европейския съюз по смисъла на чл. 26 
от Директива 2017/2397 са валидни за всички 
вътрешни водни пътища на Европа.
(2) Свидетелство за квалификация, служеб­
на книжка или корабен дневник, издадени в 
съответствие с разпоредбите относно нави­
гационния персонал по река Рейн, в които 
се определят изисквания, идентични с тези 
на настоящата наредба, са валидни за всички 
вътрешни водни пътища на Европа.
(3) Издадените от трета държава свидетел­
ства, служебни книжки и корабни дневници 
за работа по вътрешни водни пътища са ва­
лидни за всички вътрешни водни пътища на 
Европа само ако третата държава признава 
документите на Европейския съюз, издадени 
в съответствие с правилата в настоящата 
наредба и издадените от нея документи са 
включени в списъка по чл. 118, т. 2.
(4) Свидетелство за квалификация, слу­
жебна книжка или корабен дневник за ра­
бота по вътрешни водни пътища, издадени 
в съответствие с националните правила на 
трета държава, които определят изисквания, 
идентични с тези на настоящата наредба, са 
валидни за всички вътрешни водни пътища 
на Европа, когато са включени в списъка по 
чл. 118, т. 2. 
(5) Свидетелствата за издържан практичес­
ки изпит по чл. 94, ал. 1, издадени от компе­
тентните органи в други държави – членки на 
Европейския съюз, се признават от изпълни­
телния директор на ИАМА или упълномощено 
от него лице без последващи изисквания или 
оценки.
Чл. 118. Изпълнителният директор на 
ИАМА или упълномощено от него лице 
приз­нава със заповед свидетелства за рабо­
та по вътрешни водни пътища, издадени от 
трети държави, когато са изпълнени следните 
изисквания:
1. морското лице подаде заявление, към 
което е приложено за признаване свидетел­
ство за работа по вътрешни водни пътища, 
издадено от трета държава;
2. свидетелството по т. 1 е включено в 
списъка на документите, издадени от трети 
държави, които са признати за валидни за всич­
ки вътрешни водни пътища на Европейския 
съюз, поддържан от Европейската комисия.
Чл. 119. (1) Изпълнителният директор на 
ИАМА уведомява Европейската комисия, 
ако счита, че трета държава не спазва изис­
кванията за признаване на документите по 
чл. 117, като посочва обосновани причини за 
твърдението си.
(2) Временно прекратяване на действието 
по всички вътрешни водни пътища на Европа 
на издадените свидетелства за квалификация, 
служебни книжки и корабни дневници се 
извършва въз основа на акт за изпълнение 
на Европейската комисия, когато приложи­
мите изисквания за признаването им не са 
изпълнени.